MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

  HOTĂRÂREA NR.354
privind modificarea art.2 al Hotărârii Consiliului Local al Municipiului Craiova nr. 513/2024 referitoare la aprobarea participării Direcţiei Generale de Asistență Socială Craiova, în cadrul “Programului Incluziune și Demnitate Socială 2021 – 2027”, apelul „Centre multifuncționale cu dotări sportive și culturale pentru copii, Prioritatea P05. Reducerea disparităților dintre copiii la risc de sărăcie și/sau excluziune socială și ceilalți copii”, pentru depunerea proiectului „ÎNFIINȚAREA CENTRULUI MULTIFUNCȚIONAL PENTRU COPII CRAIOVA” 
Consiliul Local al Municipiului Craiova, convocat de îndată, în şedinţa extraordinară din data de 05.09.2025;
 Având în vedere referatul de aprobare nr. 286783/2025, raportul                                 nr. 286769/2025 al Direcţiei Elaborare şi Implementare Proiecte și raportul de avizare nr.286999/2025 al Directiei Juridice, Asistenţă de Specialitate şi Contencios Administrativ prin care se propune modificarea art.2 al Hotărârii Consiliului Local al Municipiului Craiova nr.513/2024   privind aprobarea participării Direcţiei Generale de Asistență Socială Craiova, în cadrul “Programului Incluziune și Demnitate Socială 2021 – 2027”, apelul „Centre multifuncționale cu dotări sportive și culturale pentru copii, Prioritatea P05. Reducerea disparităților dintre copiii la risc de sărăcie și/sau excluziune socială și ceilalți copii”, pentru depunerea proiectului „ÎNFIINȚAREA CENTRULUI MULTIFUNCȚIONAL PENTRU COPII CRAIOVA” și avizele nr.27/2025 al Comisiei I-Buget Finanţe, Studii, Prognoze şi Administrarea domeniului, nr.25/2025 al Comisiei IV-Învăţământ, Cultură, Sănătate, Culte, Tineret şi Sport şi nr.29/2025 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Ordinul Ministrului Investițiilor și Proiectelor Europene nr. 3883/2024 a fost aprobat Ghidul Solicitantului Condiții Specifice “Centre multifuncționale cu dotări sportive și culturale pentru copii, Prioritatea P05. Reducerea disparităților dintre copiii la risc de sărăcie și/sau excluziune socială și ceilalți copii, Obiectiv specific: RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR), Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate, îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)” în cadrul “Programului Incluziune și Demnitate Socială 2021 – 2027”;
 În temeiul art.129 alin.2 lit. d coroborat cu alin.7 lit.b, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 
HOTĂRĂŞTE:

Art.1. Se aprobă modificarea art.2 din Hotărârea Consiliului Local al Municipiului Craiova nr. 513/2024  și va avea următorul conținut:
            ”Se aprobă asigurarea, din bugetul de venituri şi cheltuieli al municipiului Craiova, a contribuției proprii în sumă de 227.708 lei, reprezentând 2% din costul total eligibil al proiectului.”
 Art.2. Primarul Municipiului Craiova, prin aparatul de specialitate: Serviciul  Administraţie Publică Locală şi Relaţii cu Consiliul Local, Direcţia Elaborare şi Implementare Proiecte şi Direcţia Generală de Asistență Socială Craiova vor aduce la îndeplinire prevederile prezentei  hotărâri.

